**Ministru kabineta rīkojuma projekta „Par valsts galvenā autoceļa projekta „E67/A7 Ķekavas apvedceļš” publiskās un privātās partnerības iepirkuma procedūras uzsākšanu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskās un privātās partnerības likuma 16.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kvalitatīvs autoceļu tīkls ir pamats visu tautsaimniecības nozaru attīstībai. Valsts galvenā autoceļa E67/A7 Rīga – Bauska – Lietuvas robeža (Grenctāle) posms Rīga – Ķekava ir viens no noslogotākajiem ceļiem Rīgas pieejās ar satiksmes intensitāti ap 17 000 automašīnām diennaktī, kurš šķērso blīvi apdzīvoto Ķekavas ciemu. Autoceļš E67/A7 ietilpst TEN-T tīklā un paredzams, ka satiksmes intensitāte uz tā pieaugs pēc Rīgas pilsētas Dienvidu tilta būvdarbu pabeigšanas un būtiski pārsniegs esošā ceļa caurlaides spēju.Ķekavas apvedceļa būvniecības nepieciešamība ir izvērtēta dažādos pētījumos, tai skaitā izstrādājot Rīgas un Pierīgas Mobilitātes plānu un Rīcības programmu 2011.– 2017.gadam, kurš ir iesniegts Finanšu ministrijā, kā arī pieejams Satiksmes ministrijas mājaslapā (skat. Interneta vietni - http://www.sam.gov.lv/satmin/content/?cat=419).Lai nodrošinātu sabiedrībai augstākas kvalitātes pakalpojumu ilgtermiņā par līdzīgu vai zemāku samaksu salīdzinājumā ar tradicionālo iepirkumu, Satiksmes ministrijā ir pieņemts lēmums Ķekavas apvedceļa būvniecībā piemērot publiskās un privātās partnerības modeli, investīciju periodā piesaistot valsts budžetam alternatīvu finansējumu. Atbilstoši Latvijas Nacionālās attīstības plāna 2014.-2020.gadam (turpmāk – NAP2020) rīcības virziena „Pakalpojumu pieejamība līdzvērtīgāku darba iespēju un dzīves apstākļu radīšanai” mērķa sasniegšanai noteiktajam uzdevumam – nodrošināt nozīmīgāko transporta koridoru infrastruktūras attīstību, Satiksmes ministrijas izstrādātajās Transporta attīstības pamatnostādnēs 2014.–2020.gadam ir iekļauts pasākums 1.2.1. TEN-T tīklā esošo autoceļu atjaunošana un attīstība. Šī pasākuma ietvaros ir paredzēta aktivitāte „1.2.1.2. E67/A7 Ķekavas apvedceļa izbūves projekta sagatavošana tā īstenošanas uzsākšanai pēc publiskās un privātās partnerības modeļa un īstenošanas uzsākšana, ja tiks pieņemts attiecīgs Ministru kabineta lēmums.”Satiksmes ministrija kā atbildīgā institūcija uzskata, ka lēmums par publiskās un privātās partnerības modeļa izmantošanu ir pamatots un atbilst NAP 2020 [444] nosauktajiem ieviešanas instrumentiem, ka paredzēto uzdevumu īstenošanai var tikt izmantots publiskās un privātās partnerības modelis, nodrošinot šādā veidā finansētu projektu pilnīgu caurspīdīgumu un atskaitīšanos par visu ieguldījumu atbilstību valsts interesēm, kā arī kopumā ievērojot valsts ilgtermiņa saistības. Attiecībā par izvēlētā finansēšanas modeļa iekļaušanos Satiksmes ministrijas plānotajā budžetā, paskaidrojam, ka Transporta attīstības pamatnostādnēs 2014.-2020.gadam Ķekavas apvedceļa projekta realizācijai ir norādīts, ka nepieciešams finansējums no valsts pamatbudžeta būvniecībai nepieciešamo zemju iegādei.2012.gada 16.augustā Ministru kabinetā (protokola nr.46, 20.§ 1.punkts) tika pieņemts zināšanai Satiksmes ministrijas informatīvais ziņojums „Autoceļu finansēšanas modelis”, kurā tika aprakstīta pašreizējā situācija un problēmas ar valsts autoceļu tīkla finansēšanu, tai skaitā sniegta informācija par minimālo normatīvi nepieciešamo finansējumu valsts autoceļu tīkla uzturēšanai un saglabāšanai aptuveni 427 milj. EUR apmērā, norādot pašreizējo piešķirto finansējumu aptuveni 1/3 apmērā no normatīvi nepieciešamā. Informatīvajā ziņojumā kā viens no priekšlikumiem valsts autoceļu tīkla finansējuma palielinājumam bija Satiksmes ministrijas piedāvājums piesaistīt publiskās un privātās partnerības finansēšanas modeli valsts autoceļu tīkla papildus finansēšanai.Satiksmes ministrija ir iesniegusi jaunās politikas iniciatīvu „Ceļu uzturēšana un atjaunošana, valsts galvenā autoceļa projekta „E67/A7 Ķekavas apvedceļš” PPP procedūras uzsākšana”. „KPMG Baltics SIA” izstrādātā finanšu un ekonomiskā aprēķina ietvaros (pielikumā, SAMAnot\_p1\_250714\_FEA\_Kekava\_PPP) veiktais sociālekonomisko ieguvumu aprēķins ir izpildīts atbilstoši autoceļu projektu izmaksu ieguvumu analīzes vispārīgajām prasībām, pamatojoties uz valsts akciju sabiedrības „Latvijas Valsts ceļi” metodiskajiem norādījumiem autoceļu projektu izdevumu / ieguvumu ekonomiskai novērtēšanai.Atbilstoši Publiskās un privātās partnerības likumam izstrādātajam projekta finanšu un ekonomiskajam aprēķinam ir saņemti atzinumi no Finanšu ministrijas (pielikumā, SAMAnot\_p2\_250714\_FMAtz\_Kekava\_PPP) un uzraudzības institūcijas.Perspektīvā Ķekavas apvedceļa trase ar 1997.gada Rīgas rajona plānojumu (līdz 2003.gadam) tika noteikta kā turpmākās izpētes teritorija. Tā tika saglabāta arī 2001.gada Rīgas rajona plānojumā (līdz 2003.gadam) ar grozījumiem, kas izstrādāti Rīgas rajona padomes Plānošanas un attīstības pārvaldē un pieņemti ar Rīgas rajona padomes 27.11.2001. lēmumu „Par grozījumiem Rīgas rajona plānojumā”.Ķekavas apvedceļa izpēte tika uzsākta 2001. – 2002.gadā un īstenota atbilstoši tajā laikā spēkā esošā Būvniecības likuma 12.panta prasībām, pirms pašvaldības lēmuma pieņemšanas, veicot paredzētās būvniecības publisko apspriešanu.Pēc būvniecības ieceres publiskās apspriešanas atbilstoši Ministru kabineta 1997.gada 6.septembra noteikumiem Nr.309 „Būvniecības publiskās apspriešanas noteikumi” (bija spēkā līdz 2007.gada 1.janvārim) un ieceres akceptēšanas pašvaldībā, būvvalde Vispārīgajos būvnoteikumos noteiktajā kārtībā izsniedz būvniecības ierosinātājam atzinumu vai plānošanas un arhitektūras uzdevumu, kurā norādītas pašvaldības lēmumā izvirzītās prasības būvprojektēšanai, kam seko skiču projekta ar tā sastāvā paredzētu ietekmes uz vidi novērtējumu uzsākšana.Ķekavas pagasta padome 2004.gada 13.jūnijā un Baložu pilsētas dome 2004.gada 30.septembrī ir atbalstījušas Ķekavas apvedceļa tālāku projektēšanu un būvniecību. Ķekavas pagasta būvvalde 2005.gada 11.oktobrī un Baložu pilsētas būvvalde 2005.gada 1.decembrī ir izsniegušas plānošanas – arhitektūras uzdevumu skiču projekta izstrādei. Ķekavas apvedceļa skiču projekts akceptēts Ķekavas pagasta būvvaldē 2007.gada 26.jūnijā.Likuma „Par ietekmes uz vidi novērtējumu” 21.panta pirmā daļa nosaka, ka paredzētās darbības akcepts ir šajā likumā un citos normatīvajos aktos noteiktajā kārtībā pieņemts attiecīgās valsts institūcijas, pašvaldības, citas likumā noteiktās institūcijas vai Ministru kabineta lēmums par atļauju uzsākt paredzēto darbību.VAS „Latvijas Valsts ceļi” Tehniskās pārvaldes 2005.gada 10.augusta (Nr.2.2-228) izsniegtajos „Nosacījumos Rīgas rajona teritorijas plānojuma izstrādāšanai” tika izteikta nepieciešamība rezervēt (iezīmējot) teritoriju tām autoceļu trasēm, kuras būvniecības ieceres publiskās apspriešanas rezultātā ir akceptētas tālākai būvniecībai: E67 Via Baltica, posms Rīga – Ķekava un Ķekavas rietumu apvedceļš.Būvniecības ieceres publiskajā apspriešanā akceptētā Ķekavas apvedceļa trase tika precizēta Rīgas rajona teritorijas plānojumā (2008. – 2020.gadam) un apstiprināta ar Rīgas rajona padomes 2008.gada 22.aprīļa lēmumu.Ķekavas apvedceļa trase tika precizēta Ķekavas pagasta teritorijas plānojuma 2003. – 2015.gadam grozījumos, kas pieņemti 2007.gadā, un ir iestrādāta arī šobrīd spēkā esošajā Ķekavas pagasta teritorijas plānojumā 2009. – 2021.gadam (Ķekavas novada domes 25.08.2009. saistošie noteikumi Nr. SN-TPD-34/2009 „Par Ķekavas novada teritorijas plānojumu” un Ķekavas novada domes 11.06.2013. saistošie noteikumi Nr. SN-2/2013 „Ķekavas novada Ķekavas pagasta teritorijas plānojums 2009. – 2021.gadam, 2013.gada grozījums”).Nav iespējams norādīt publiskā partnera nododamos resursus, jo publiskajam partnerim šie resursi vēl ir jāiegūst savā īpašumā saskaņā ar Sabiedrības vajadzībām nepieciešamā nekustamā īpašuma atsavināšanas likumu. Privātajam partnerim nododamo resursu (zemes vienības) precīzs saraksts tiks pievienots iepirkuma līgumam, kuru apstiprinās Ministru kabinets.Anotācijai pievienotajam pielikumam „Valsts galvenā autoceļa projektam „E67/A7 Ķekavas apvedceļš” nepieciešamo zemju vai to daļu saraksts” ir informatīvs raksturs, jo zemes vienību kadastra apzīmējums identificē zemes vienību tikai noteiktā laika nogrieznī un pašlaik tas atbilst izstrādātajam skiču projektam. Tehnisko projektu izstrādās privātais partneris. Veicot formēšanas darbības ar zemes vienību – to sadalot, pārkārtojot robežas, u.c., saskaņā ar MK 2012.gada 10.aprīļa noteikumiem Nr. 263 “Kadastra objekta reģistrācijas un kadastra datu aktualizācijas noteikumi” un Nekustamā īpašuma valsts kadastra likuma 63.1 pantu zemes vienībām tiek piešķirti jauni kadastra apzīmējumi. Ņemot vērā projekta ilglaicīgumu, iepriekš minēto, un to, ka nekustamā īpašuma tirgus Pierīgā ir pietiekoši aktīvs un izmaiņas nekustamo īpašumu sastāvos notiek nepārtraukti (līdz ar to daļā gadījumu mainās zemes vienību kadastra apzīmējumi), zemes vienības kadastra apzīmējums var būt nekustamā īpašuma objekta identifikators, bet nevar būt viennozīmīgs, garantēts projekta realizācijai nepieciešamās vietas identifikators visa projekta gaitā un laikā;Tāpat arī jānorāda, ka ne visi īpašumi, ko nāksies atpirkt, tiks nodoti privātajam partnerim projekta realizācijai. Piemēram, saskaņā ar Sabiedrības vajadzībām nepieciešamā nekustamā īpašuma atsavināšanas likuma 6.pantu var nākties atsavināt ne tikai ceļu būvniecībai nepieciešamo nekustamo īpašumu, bet arī atlikušo nekustamā īpašuma daļu, kas netiks nodota privātajam partnerim, bet paliks valsts īpašumā un tiks nodota Valsts zemes fondam. |
| 3. | Projekta izstrādē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi”, konsultants „KPMG Baltics SIA”. |
| 4. | Cita informācija | Līdz partnerības iepirkuma līguma noslēgšanai publiskais partneris veic būvniecībai nepieciešamo zemju iegādi un tā tiks nodota privātajam partnerim lietojumā kā publiskā partnera resursi partnerības iepirkuma līguma darbības laikā.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Autoceļa lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija |  Autoceļu lietotājiem autoceļa lietošanas maksa nav paredzēta, kā arī privātajam partnerim papildus pieejamības maksājumiem citi maksājumi no publiskā partnera puses nav paredzēti. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014** | Turpmākie trīs gadi (EUR) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  Projekts šo jomu neskar |  Projekts šo jomu neskar |  0 |  0 |  0 |
| 1.2. valsts speciālais budžets |  Projekts šo jomu neskar |  Projekts šo jomu neskar |  0 |  0 |  0 |
| 1.3. pašvaldību budžets |  Projekts šo jomu neskar |  Projekts šo jomu neskar |  0 |  0 |  0 |
| 2. Budžeta izdevumi: |  0 |  0 | 1 653 646 | 5 765 163 | 7 109 048 |
| 2.1. valsts pamatbudžets: |  0 |  0 | 1 653 646 | 5 765 163 | 7 109 048 |
| 2.1.1. zemju izmaksas | 0 | 0 | 1 380 186  | 5 520 743  | 6 900 928    |
| 2.1.2. Administratīvās izmaksas iepirkuma dokumentācijas sagatavošanai | 0 | 0 | 273 460 | 244 420 | 208 120 |
| 2.2. valsts speciālais budžets |  Projekts šo jomu neskar |  Projekts šo jomu neskar |   |   |   |
| 2.3. pašvaldību budžets |  Projekts šo jomu neskar |  Projekts šo jomu neskar |  0 |  0 |  0 |
| 3. Finansiālā ietekme: |  0 |  0 | 1 653 646 |  -5 765 163 |  -7 109 048 |
| 3.1. valsts pamatbudžets |  0 |  0 | -1 653 646 |  -5 765 163 |  -7 109 048 |
| 3.2. speciālais budžets |  Projekts šo jomu neskar |  Projekts šo jomu neskar |  0 |  0 |  0 |
| 3.3. pašvaldību budžets |  Projekts šo jomu neskar |  Projekts šo jomu neskar |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  Projekts šo jomu neskar |  0 |  0 |  0 |
|  Projekts šo jomu neskar |  0 |  0 |  0 |
| 5. Precizēta finansiālā ietekme: | X |  0 |  0 | 0 |  0 |
| 5.1. valsts pamatbudžets |  Projekts šo jomu neskar |  0 | 0 |  0 |
| 5.2. speciālais budžets |  Projekts šo jomu neskar |  0 |  0 |  0 |
| 5.3. pašvaldību budžets |  Projekts šo jomu neskar |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Zemes iegādi plānots veikt 2015., 2016. un 2017.gadā (sadalījums 10:40:50), kopējās zemes iegādes izmaksas ir 13,8 milj. EUR. Minētā summa ir bez PVN saskaņā ar Pievienotās vērtības nodokļa likuma 52.pantu. Informatīva rakstura nepieciešamo atsavināmo zemju kadastru vai to daļu saraksts pievienots pielikumā (SAMAnot\_p3\_040914\_zemes\_Kekava\_PPP).Projekta realizācijai nepieciešams piešķirt Satiksmes ministrijai papildus finansējumu administratīvo izmaksu segšanai iepirkuma dokumentācijas sagatavošanai 2015.–2017.gadam 600 000 EUR apmērā bez PVN (726 000 EUR ar PVN)Detalizēta informācija par projekta ietekmi uz valsts budžetu norādīta pievienotajā finanšu un ekonomiskajā aprēķinā un Finanšu ministrijas 2014.gada 27.marta atzinumā.Projekta paredzamā fiskālā ietekme uz vispārējo valdības budžeta bilanci atbilstoši Eiropas Kontu sistēmas (EKS) uzskaites metodoloģijai ir sekojoša: * 2014. gadā: EUR 1 380 186;
* 2015. gadā: EUR 5 520 743;
* 2016. gadā: EUR 6 900 928;
* 2017. gadā: EUR 15 117 089;
* 2018. gadā: EUR 31 043 363;
* 2019. gadā: EUR 32 661 738;
* 2020. gadā: EUR 5 068 954;
* 2021. gadā: EUR 4 887 118;
* 2022. gadā: EUR 4 705 690;
* 2023. gadā: EUR 4 524 681;
* 2024. gadā: EUR 4 344 096;
* 2025. gadā: EUR 4 163 947;
* 2026. gadā: EUR 3 984 240;
* 2027. gadā: EUR 8 881 704;
* 2028. gadā: EUR 3 626 190;
* 2029. gadā: EUR 3 447 866;
* 2030. gadā: EUR 3 270 021;
* 2031. gadā: EUR 3 128 606;
* 2032. gadā: EUR 2 952 468;
* 2033. gadā: EUR 2 776 853;
* 2034. gadā: EUR 2 601 772;
* 2035. gadā: EUR 8 468 939;
* 2036. gadā: EUR 2 253 253;
* 2037. gadā: EUR 2 079 838;
* 2038. gadā: EUR 1 907 000;
* 2039. gadā: EUR 1 734 751.

Projekta īstenošanai nepieciešamās zemes iegādi veiks publiskais partneris.Saskaņā ar finanšu ekonomiskajā aprēķinā attēloto naudas plūsmu valsts maksājumi privātajam partnerim būvdarbu izpildes periodā ir būvniecības izmaksu finansējuma procentu atmaksa, savukārt maksājumi būvniecības izmaksu segšanai tiek uzsākti tikai pēc būves nodošanas ekspluatācijā 4 gadu laikā pēc publiskās un privātās partnerības līguma noslēgšanas.No publiskā partnera puses partnerības iepirkuma līgumu slēgs Satiksmes ministrija, savukārt tā izpildes uzraudzību veiks valsts akciju sabiedrība „Latvijas Valsts ceļi”. Partnerības iepirkuma līguma termiņš ir 23 gadi: investīciju periods (projektēšanas un būvniecības darbi) 3 gadus, uzturēšanas periods – 20 gadus. Plānotā partnerības iepirkuma līguma līgumcena ir 159,7 milj. EUR bez PVN, detalizētāku sadalījumu skatīt zemāk:

|  |  |  |  |  |
| --- | --- | --- | --- | --- |
|  | **2018.gads** | **2019.gads** | **2020.gads** | **Tālākā laika periodā****(līdz 2040.gadam)** |
| Atbilstoši FEA Partnerības iepirkuma līguma ilgtermiņa saistības, *euro*\*(*bez PVN*) | 404 594 | 1 618 374 | 3 236 749 | 154 406 523 |
| Ietekme uz valsts parādu | Vispārējā budžeta kontekstā, palielinoties izdevumiem attiecīgi par pieejamības maksājumiem, ietekme uz parādu būs kopējās finansēšanas nepieciešamības ietvaros (ja ir budžeta deficīts). |

Projekta „E67/A7 Ķekavas apvedceļš” iepirkuma sagatavošanas kalendārais plāns un provizoriskie izdevumi 2015.-2017.gadam:

|  |  |  |  |  |  |
| --- | --- | --- | --- | --- | --- |
| **Nr. p. k.** | **Darbība** | **2015** | **2016** | **2017** | **Kopā, EUR** |
| 1. | Iepirkuma dokumentācijas sagatavošana (skiču projekta izvērtēšana un sagatavošana iepirkuma vajadzībām, saistīto organizāciju izsniegto tehnisko noteikumu aktualizēšana, topogrāfija, ģeoloģija, citas izpētes, vides jautājumi, līguma tehniskās specifikācijas/pasūtītāja prasību definēšana, maksāšanas kārtība, partnerības līgums) | 75 000 | 95 000 | 67 000 | 237 000 |
| 2. | Ārējo PPP konsultantu piesaiste (konsultanti juridiskajos un finanšu jautājumos) | 40 000 | 120 000 | 160 000 | 320 000 |
| 3. | Citi saistītie izdevumi (iepirkums, PPP līgums, informācijas apmaiņas līgums, konsultācijas ar starptautiskajām finanšu institūcijām, projekta vadības sistēmas izveide) | 10 000 | 12 000 | 21 000 | 43 000 |
|  | **Kopā, EUR** | **125 000** | **227 000** | **248 000** | **600 000** |

 |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tiek nodrošināta, piesaistot sabiedriskos medijus. |
| 2. | Sabiedrības līdzdalība projekta izstrādē | Projekta finanšu un ekonomiskā aprēķina sagatavošanas un Finanšu ministrijas un uzraudzības institūcijas (CFLA) atzinumu saņemšanas stadijā sadarbība ar valsts pārvaldes institūcijām, kā arī Latvijas publiskās un privātās partnerības asociāciju informācijas apmaiņas līmenī. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas IV, V sadaļa – projekts šīs jomas neskar.

Satiksmes ministrs A.Matīss

Vīza: Valsts sekretāra vietā

 valsts sekretāra vietniece Dž.Innusa

2014.09.24. 14:30

J.Tauriņš,

67036435, Juris.Taurins@lvceli.lv